ፕሬዚደንት ትራምፕ ነቲ መራሒ ተቓዋሚ ሰልፊ ቬኔዙላ ኣፍልጦ ድሕሪ ምሃቡ፡ ፕሬዚደንት ማዱሮ ሃገሩ ምስ ኣሜሪካ ዝነበራ ዲፕሎማስያዊ ዝምድና በቲኻን፡ ንቶም ኣብ ቬኔዙላ ዝነበሩ ናይ ኣሜሪካ ዲፕሎማሰኛታት ድማ ኣብ ውሽጢ 72 ሰዓታት ካብ ቬኔዙላ ክወጹ ኣዚዙ። ፕሬዚደንት ማዱሮ፡ ኣሜሪካ ካብ ርሑቕ ንቬኔዙላ ክተማሓድር ብምፍታና ከሲሱ። እቶም ተቓወምቲ ድማ ዕልዋ መንግስቲ ከካይዱ ይጽዕሩ ከምዘለው ገሊጹ። ፕሬዚደንት ማዱሮ ካብ ቤተ መንግስቲ ብቴሌቪዥን ኣብ ዘስምዖ መደረ፡ ``ንሕና ዝኣክል ናይ ደገ ጣልቃ ምትእትታው ዝራእና ክብረት ዘሎና ህዝቢ ኢና`` ክብል ብሕርቃን ተዛሪቡ። ንመንግስቲ ፕሬዚደንት ማዱሮ ብምድጋፍ ንኣሽቱ ሰላማዊ ሰልፍታት ተኻይዶም ኢዮም። ብሮቡዕ፡ ጁዋን ጓይዶ ኣብ ካራካስ ዝነበረ ሕጉስ ህዝቢ ኣብ ዘስምዖ መደረ፡ `` ስጋብ ቬኔዙላ ሓራ ትወጽእ`` እቲ ተቓውሞ ክቕጽል ኢዩ ኢሉ። ቬንዙዌላ ሓድሽ ስማዊ ባጤራ ዕላዊ ገይራ ብራዚል ዲፕሎማት ቬንዙዌላ ኣባሪራ ካናዳ ንኣምባሳደር ቬንዝዋለ ኣባሪራ ``ካብ ሎሚ ንድሓር ከም ግዝያዊ ፕሬዚደንት ኩሉ ፈጻሚ ሃገራዊ ስልጣን እዛ ሃገር ከምዝጨበጥኩ ቃል ይኣቱ`` ኢሉ የማናይ ኢዱ ብምልዓል። ጁዋን ጓይዶ፡ ከም ሓላፊ ሃገራዊ ባይቶ፡ እቶም ስጋብ ሕጂ ንፕሬዚደንት ማዱሮ ክድግፉ ዝጸንሑ ኣባላት ሰራዊት ኣንጻር መንግስቲ ማዱሮ ደው ክብሉ ጸዊዕዎም። እንተኾነ ምኒስተር ምክልኻል ቬኔዙላ፡ ንጁዋን ጓይዶ፡ እቲ መሰጋገሪ መንግስቲ ክመርሕን ነጻ ዝኾነ መረጻ ከካይድን ቃል ዝኣተወ ሰብ፡ ኮኒንዎ። ማዱሮ ንመሪሕነት እቲ ሰራዊት ኣብ ጎኑ ንምስላፍ ክሰርሓሉን ሓለፋታት ክህቦምን ከምዝጸንሐ፡ ናይ ቢቢሲ ናይ ላቲን ኣሜሪካ ጋዜጠኛ፡ ካንዳስ ፔየቴ ገሊጹ። ኣብ ናይ ትማሊ ሮቡዕ ናይ ተቓውሞ ሰልፍታት ኣስታት 13 ሰባት ከምዝተቐትሉ፡ ሓደ ንሰብኣዊ መሰል ደቂ ሰባት ዝጣበቕ ናይ ቬኔዙላ ጉጅለ ገሊጹ። ጁዋን ጓይዶ ፕሬዚደንት እቲ ሃገራዊ ባይቶ ኮይኑ ምስተመረፀ ነቲ ተበታቲኑ ዝነበረ ደምበ ተቓውሞ ሓይሊ ሂብዎ። ምንጪ ስእሊ, Getty Images መግለጺ ስእሊ, ጁዋን ጓይዶ ፕሬዚደንት እቲ ሃገራዊ ባይቶ ኮይኑ ምስተመረፀ ነቲ ተበታቲኑ ዝነበረ ደምበ ተቓውሞ ሓይሊ ሂብዎ ኣሜሪካ እንታይ ኢላ?
